o
Opi, kuinka uskosi harjoittaminen muiden hyväksi, voi auttaa sinua.
Älä usko vain itsesi vuoksi.
Usko, että voit tehdä suurempia asioita toisille ihmisille.
Jos teet niin, niin tulet siunatuksi, sillä jotta voisit
tehdä sellaisia tekoja, niin sinulla on oltava enemmän.
Tästä aiheesta seuraavaksi Iloa arkeen -ohjelmassa.
Tervetuloa ja kiitos että liityit seuraamaan ohjelmaamme.
Uskon, että kaikki haluamme iloita elämästämme.
Kukaan ei halua olla onneton.
Olen oppinut elämäni aikana jotain, jonka haluan jakaa kanssanne.
Nimittäin: Itsekkyys on avain onnettomaan elämään.
Usein ajattelemme, että saamalla mitä haluamme, tulemme onnellisiksi
Olen opinut, että se onkin päin vastoin: Auttamalla toisia ja
olematta itsekäs, avaan oven suurempaan onneen elämässäni.
Joten avatkaa sydämenne tälle sanomalle.
Itsekkyys on avain onnettomaan elämään.
Sanokaa perässäni: Itsekkyys on avain onnettomaan elämään.
Otsikko tämän päivän sanomalle on: Opetellaan elämään toisillemme.
Jotta et olisi itsekäs, sinun on vaellettava agressiivisesti
ja määrätietoisesti rakkaudessa.
Painotan määrätietoisuutta, koska
tämä on asioita, joita on tehtävä tarkoituksella.
Et voi odottaa, että sinusta tuntuu siltä, että haluat palvella,
siunata tai antaa. Koska mieluummin tunnemme halua siihen, että
jonkun muun pitäisi tehdä meille jotain.
Voin vain pyytää teitä uskomaan minua tässä asiassa,
koska raamatun luvun lisäksi olen kulkenut Jumalan kanssa jo vuosia.
Luulisin, että tiedän nyt mikä toimii ja mikä ei.
Ja monet asiat olen oppinut kivuliaan kokemuksen kautta ja
voisin säästää teitä monelta kivulta, jos kuuntelette.
Siksi raamattu kehottaa nuorempia uskovia kuuntelemaan vanhempia.
Aamen?
Olin hyvin itsekäs ja itsekeskeinen ihminen.
Ja sitä vastaan minun on taisteltava yhä joka päivä.
Meidän on käytävä uskon jaloa kilpailua (taistelua).
Ja yksi asia mitä vastaan on taisteltava, on itsekäs luontomme.
Raamattu kertoo, että elämme aikoja jolloin ihmiset ovat itserakkaita.
Ja itsekeskeisiä. Totaalisesti omaan napaansa tuijottajia.
Ja viimeisinä aikoina tämä ongelma vain pahenee entisestään.
Nämä ajat ovat vaikeita ja hankalat kestää.
Olen huomannut, että...
Minua surettaa se, miten monet kristityt käyttäytyvät.
Ja arvostuksen puute...
Ihan mitä tahansa teet, niin heillä on ahneuden henki ja
he haluavat lisää, lisää, lisää...
Se ei ole raamatun mukaista käytöstä.
Meidän on kuitenkin etsittävä ihmisiä, joilla on avuntarpeita.
Meidän on oltava herkkiä Pyhälle Hengelle, jotta kuulemme mitä
Hän kehottaa meitä tekemään ihmisille.
On niin paljon, mitä voimme tehdä!
Pieniä tai isoja asioita. Monesti ne pienet asiat merkitsevät enemmän
Jokaisella meistä on voitelu tehdä pieniä asioita.
Jopa Jeesus teki pieniä asioita, joista ajattelemme omassa
elämässämme, että ne ovat niin mitättömiä, että tekisimme mitään.
Silti Jeesus teki niitä asioita esimerkkinä meille.
Jobin kirja 31:16-18. Job sanoi hämmästyttävän asian:
"Olenko kieltänyt avuttomalta (ja köyhältä) avun,
sammuttanut lesken silmistä toivon?
Olenko syönyt leipäni yksin ja jättänyt orvon vaille osaansa?
Ei, nuoresta pitäen olen ruokkinut orpoja kuin isä,
koko elinaikani olen pitänyt leskistä huolta."
Jumalalla näyttää olevan erityinen paikka sydämessään
orpoja ja niitä naisia kohtaan, joilla ei ole miestä.
Jotkut naiset on ihan kutsuttu ja voideltu naimattomuuteen.
Raamatun mukaan tällaisia ihmisiä on.
Mutta nainen, jolla on ollut mies, jonka hän on menettänyt,
on leski.
Mutta nykyään on myös paljon eronneita.
Ja se on eräänlaista leskeyttä.
Voimme olla sydämeltämme kylmiä ja sanoa, että olisit
kuunnellut Jumalaa ja mennyt oikean miehen kanssa naimisiin,
etkä olisi tuossa pisteessä.
Eilen puhuin siitä, että meillä ei saa olla sellaista kylmää
asennetta, vaan meidän tulee olla armollisia.
Sillä Jumalan armosta minä...
Jumala ei pyydä meitä arvioimaan ansaitseeko joku apuamme,
vaan hän pyytää auttamaan.
Sanon uudestaan: Jumala ei pyydä meitä arvioimaan
ansaitseeko joku apuamme, vaan hän pyytää auttamaan.
Jumala ei ole kutsunut meitä tuo- mitsemaan, vaan auttamaan ihmisiä.
Hän auttaa koko ajan ihmisiä, jotka eivät ansaitse sitä ja
minä olen yksi heistä.
Jos saisimme aina ansiomme mukaan,
niin olisimme olleet kuolleita jo kauan sitten.
Job 31:19
"Olenko piittaamatta katsellut köyhää, jolla ei ole ollut vaatetta
tai kurjaa, jolla ei ole ollut millä itsensä peittää?"
Vaatteista puheen ollen. Ajattelepa vaikka onko
työpaikallasi henkilöä, jolla ei ole kuin pari kolme vaihtovaatekertaa,
joita hän pitää jatkuvasti.
Tai tunnet henkilön, jonka vaatetus ei ole muuttunut aikoihin.
Pidä silmäsi auki.
Ja ole valmis kohtaamaan tarpeita.
Miten mahtavaa olisikaan, jos antaisit jollekin lahjakortin
vaatekauppaan ja lupaat ostaa hänelle uuden vaatekerran.
Harjoita uskoasi niin pitkälle, että voit sanoa jollekin:
Haluan ostaa sinulle vaate- kaapillisen uusia vaatteita.
Katso, meidän on ajateltava laajemmin.
Ei ajatella vain laajemmin sitä, mitä voimme saada,
vaan myös sitä, mitä voimme antaa.
No niin...
Kolme vuotta sitten aloin uskoa Jumalaan niin, että olen
pystynyt lahjoittamaan taloja, autoja, lähettämään sellaisia
ihmisiä lomamatkalle, jotka eivät koskaan ole voineet sitä tehdä,
ostaa joillekin talollisen huone- kaluja tai vaatevaraston uusiksi.
Älä usko vain itsesi vuoksi.
Usko, että voit tehdä suurempia asioita toisille ihmisille.
Jos teet niin, niin tulet siunatuksi, sillä jotta voisit
tehdä sellaisia tekoja, niin sinulla on oltava enemmän.
Jaakobin kirjeen 4. luvussa sanotaan, että monesti
emme saa sitä, mitä rukoilemme, koska motiivimme on itsekäs.
Motiivinamme on saada rahaa käyttääksemme se itseemme.
Eli, jos pyydämme Jumalaa siunaamaan meitä, että
olisimme suuremmaksi siunaukseksi muille,
esim: "Jumala siunaa minua, että voisin ostaa jollekin auton."
"Auta minut siihen pisteeseen, että voisin vaikka vuokrata
jollekin asunnon ja maksaa vuoden vuokrat siihen asti,
että hän pääsee jaloilleen."
"Jumala, auta minua, että voin ostaa huonekalut jollekin,
jolla ei ole kunnollisia huonekaluja. Auta minua,
että voin viedä hänet kauppaan ja antaa
budjetti, minkä rajoissa voi valita talollisen huonekaluja."
Voi, miten mahtavaa se on!
Että voi olla siunaukseksi muille tuolla tavoin.
Sydämesi oikein laulaa ilosta.
Äläkä ajattele: "No, olisihan se mukavaa, jos olisi yhtä paljon
rahaa, kuin sinulla."
Se on sitä tyhmää, rasittavaa asennetta, josta on päästävä eroon.
Aloitat siitä, missä olet.
Mutta, jos aloitat siitä, niin Jumala antaa sinulle lisää.
Mutta monelle tapahtuu niin, että he aloittavat kylvämistä ja saavat
lisää tuloja, mutta eivät kylväkään enää sen mukaan.
Joka kerta, kun varasi karttuvat, myös kylvösi tulee lisääntyä.
Sanon jotain rohkeaa: älä jumitu pelkkien kymmenysten antamiseen.
Kymmenykset ovat mahtava asia. Mutta voit kysyä:
"Odotatko, että annan enemmän, kuin kymmenykset?"
Käsky kymmenysten antamiseen tuli lain alla.
Mitä meidän pitäisi olla valmiita tekemään nyt armon alla?
Sanon vain, että älä jumitu. Osa ei anna vielä kymmenyksiäkään.
Tiedän sen oikein hyvin. Ja ette edes pidä, kun puhun siitä.
En puhukaan teitä miellyttääkseni, vaan miellyttääkseni Jumalaa.
Ja sanon teille, että raamatun mukaan, ellei sinusta tule
kymmenysten antajaa, niin tulet elämään kirouksen alla.
En minä niin sano, vaan Malakian kirja ja monet muut paikat.
En usko, että voit olla onnellinen, jos et ole antaja.
Ja antajana sinulla on oltava hyvä asenne.
Lihasi voi valittaa hieman. Tiesitkö, että voit tehdä jotain
aivan oikein ja lihasi voi silti valittaa?
Minulla oli rannerengas, josta pidin kovasti ja Jumala käski antaa
sen muutama vuosi sitten eräälle tytölle musiikkitiimissämme.
Ja tämä on aivan totta, mutta joka kerta, kun näin hänellä sen korun,
niin lihani valitti. Tunsin sen oikein sisimmässäni.
Sitä kutsutaan itsensä kuolettamiseksi.
Etkä kuole ilman kipua. Ei ole olemassa pehmustettua ristiä.
Et voi kantaa ristiä ilman epämukavuutta.
Se risti, mitä Jumala haluaa meidän kantavan ei ole katastrofeja
ja kauheita sairauksia tai vastaavaa.
Hän haluaa, että elämme epäitsekästä elämää.
On olemassa asioita. Voit olla luova ja käyttää kekseliäisyyttäsi.
Meillä on viisi rekka-autoa, jotka kuskaavat tavarat paikasta toiseen.
Rekkakuskit pysähtyvät aina yhdessä jonnekin syömään.
Eräs kertoi minulle eilen, että yleensä, kun he pysähtyvät syömään,
heillä on sopimus, että he yhdessä kustantavat jonkun
ravintolassa olevan asiakkaan laskun.
Joten he alkavat rukoilemaan ja miettivät yhdessä "kohteen":
Onkohan se tuo vanhempi pariskunta?
Tai entä tuo masentuneen oloinen mies?
Vai tuo nuori pariskunta neljän lapsen kanssa?
Jep, siinä se.
He pyytävät tarjoilijalta heidän laskunsa ja salaa maksavat sen.
Ja on niin hauska seurata, miten ihmiset reagoivat.
Aina, kun mieheni kanssa teemme näin, niin kirjoitamme mukaan
vain pienen viestin esim. "Jumala rakastaa sinua."
"Olet ainutlaatuinen. Jumala rakastaa sinua."
Et tiedä miten tuollaiset asiat koskettavat ihmisten sydämiä.
Et vain tiedä.
Joudut olemaan ehkä rohkeampi, jos aiot olla radikaali antaja.
Mitä tapahtuu, kun Jumala käskee antamaan sellaisille,
joita et edes tunne? Joskus autamme mielellämme, koska tiedämme
saavamme arvostusta. Eikö?
Tai saamme kiitosta ja vastapalvelua.
Mutta, entä kun alat tehdä asioita salassa ja ihmisille
joita et edes tunne?
Siitä paholainen suuttuu!
Uskon, että monella teistä on hyviä ideoita.
Jumala voi johdattaa tekemään upeita asioita.
En yritä tehdä vaikutusta kertomuksillani, vaan
antaa ideoita niille, jotka eivät ole koskaan tehneet tällaista.
Joskus se juttu menee ohi.
Joskus Jumala laittaa sydämelleni asioita, mutta ajattelen, että
ei se voi olla Jumalasta.
Muista, kun olin kerran kenkäkaupassa.
Vieressäni olevalla tytöllä
oli useampi kenkälaatikko.
Tuntui, kuin Jumala olisi kehot- tanut maksamaan hänen kenkänsä.
"Enhän tunne häntä, tyttö luulee minua vielä hulluksi
ja mitä myyjä ajattelee."
Kun teet sellaista, niin voit tuntea itsesi hölmöksi.
En ehkä ollut sinä päivänä hengellisesti hereillä tai
muusta syystä, mutta en tehnyt sitä.
Ja voi itku. Kun tyttö meni maksamaan kenkiä, niin
pankkikortti ei kelvannut ja hänen oli vietävä kengät takaisin.
Ja minä olin ihan: Voi ei!
Olen oppinut. En halua sitä painolastia omalletunnolleni.
Haluan vain tehdä, mitä Jumala käskee minun tehdä.
Ja olla siunauksena. Aamen.
Koska uskon, että se vaikuttaa voiteluun elämässämme ja
Ja tiedän varmasti, että se vaikuttaa iloomme.
Voit pitää kiinni tavarasta, josta Jumala käskee luopua, mutta
se ei voi tuoda iloa, ellei Jumala ole voidellut sitä tuomaan iloa.
Saarnaajan kirjassa sanotaan, että Jumala sekä siunaa meitä että
antaa meille kyvyn iloita siunauksistamme.
On rikkaita ihmisiä, jotka ovat todella onnettomia, koska
heidän elämässään ei ole voitelua sen nauttimiseen, mitä omistavat.
Takaisin Jobiin 31:20-22
Eivätkö hänen jäsenensä saa kiittää minua, eivätkö minun lampaitteni
villat anna hänelle lämpöä? Olenko uhkaillut orpoa tietäen,
että tuomioistuin on minun puolellani? Jos niin olen tehnyt,
vääntykööt olkapääni hartioista irti ja katketkoon käsivarteni!"
Mitä hän siis sanoo? Tätä emme voi ohittaa.
Hän sanoo, että jos en ole käyttänyt tätä kättä
auttaakseni muita ihmisiä...
Jos en ole käyttänyt tätä kättä siunaukseksi, niin
repikööt joku sen irti, koska ei sillä ole virkaa ruumiissani,
jos en käytä sitä siunaukseksi muille.
Se on yksi kunnioitettavimmista asioista, joita olen nähnyt.
Avatkaa Jesaja 1
Rakastan, kun Jumala johdattaa minua puhumaan näistä asioista,
koska se auttaa minua itseäni niin paljon.
Jes 1:16-17
"Peseytykää, puhdistautukaa, tehkää loppu pahoista töistänne,
ne ovat aina silmissäni. Lakatkaa tekemästä pahaa.
Opetelkaa tekemään hyvää, tavoitelkaa" - Sana tavoitella
tarkoittaa etsiä jotain kaikin voimin.
Se on hyvin voimakas sana raamatussa.
"Tavoitelkaa oikeudenmukaisuutta," Tässä ei puhuta
oikeudenmukaisuudesta vain omalle kohdalle, vaan sorretuille.
Toisin sanoen: kun näet, että jotain sorretaan,
niin etsit tavan auttaa heitä saamaan asiat kuntoon.
"puolustakaa sorrettua, (ojenna sortajaa)
hankkikaa orvolle oikeus, ajakaa lesken asiaa."
Jae 19: "Jos te taivutatte mielenne kuulemaan minua,
te saatte syödä maan hyvyyttä,"
Jae 23: "Sinun johtomiehesi ovat petollisia ja varkaiden kumppaneita
he kaikki rakastavat lahjuksia ja ahnehtivat lahjapalkkioita.
Orvolle he eivät oikeutta hanki eivätkä aja lesken asiaa."
Johtomiehet! Uskon, että johtajien on johdettava tällä alueella.
Jos sinulla on lapsia ja he näkevät sinun elävän tällä tavoin,
niin kun he varttuvat, heistä tulee antajia, ei itsekkäitä ja
itsekeskeisiä ja olet tehnyt heille suurimman palveluksen,
minkä voit tehdä.
Ja tarkoitan paljon enempää kuin kolehdin antamista.
Tarkoitan, että elämäntapanasi on olla antelias.
Meille on uskossa olemisesta tullut aivan outo käsitys.
Olemme tehneet siitä niin monimutkaista.
Sen pitäisi olla elämäntapa. Tapa, miten elät.
Et istu jossain nurkassa ja harjoita jotain uskonnollisuutta.
Sinun on oltava tekemisissä ihmisten ja elämän kanssa.
Ja joka paikassa, minne menet, etsit avuntarpeita ja
olet siunaukseksi.
Jumala sanoi Aabrahamille: Minä siunaan sinua ja teen sinut
siunaukseksi, jotta jaat hyvää myös toisille.
Haluaisin ajatella, että olen Pyhän Hengen jakaja,
että aina, kun joku tulee lähelle, hän tulee siunatuksi.
Elät vain tavallista arkea. Rohkaiset yhtä ja kannustat toista.
Näet avuntarpeen täällä ja annat hymyn tuonne.
Se on elämäntapa.
Se ei ole mitään, minkä koet vaatimukseksi.
Ei niin kuin: Annoin kymmenykset viime viikolla, joten
ei minulta voi muuta vaatia. Ei ole kyse vaatimusten täyttämisestä.
Jos vain täytämme vaatimukset, niin elämme lain alla.
Laki aiheuttaa meille kuoleman.
2 Kor sanotaan, että laki on kirjoitettu kivitauluihin ja
ja aiheuttaa kylmäsydämisyyttä ja kuolemaa, mutta
kun seuraamme Henkeä, niin koemme elämää.
Johtajien on johdettava tässä asiassa.
Saarnaajien on saarnattava tätä.
Pappien on opetettava sitä.
Vanhempien on annettava lastensa nähdä niin tehtävän.
Halleluja!
Olemme mieheni kanssa eläneet näin ja kaikki lapsemme ovat tällaisia.
Aivan jokainen.
Jokainen lapsistamme on tällainen.
Annoimme jokaiselle lapselle viime viikolla rahaa ja
Vanhin lapsistamme sanoi jotain mielenkiintoista:
Hassua, että annoitte tätä rahaa juuri nyt. Olen nimittäin joutunut
hieman vaikeuksiin. En varsinai- sesti ole menettänyt rahojani,
mutta minulla ei ollutkaan niin paljon kuin piti. Kun rupesin
tutkimaan, missä vika oli, niin huomasin lahjoittaneeni liikaa.
Aamen?
Hän sanoi: Jumala aina antaa takaisin.
Olemme kaikki kuulleet Sodomasta ja Gomorrasta.
Kaikki tietävät syntisen Sodoman.
Sodoma tuhottiin, koska se oli ilkeä, ilkeä kaupunki.
Jos kysytään, mikä Sodoman synti oli, niin useimmat
vastaavat, että seksuaalinen perverssio.
Se oli yksi asia, mihin he olivat sekaantuneet, mutta
se ei ollut ongelma, vaan ongelman hedelmä.
Tiesittekö, että elämässämme on paljon huonoa hedelmää,
jonka juurena on itsekkyys.
On ihmisiä, joiden hedelmänä on masennus, mutta juurena itsekkyys.
On ihmisiä, joiden hedelmänä on yksinäisyys. He eivät voi
elämässään säilyttää ihmissuhteita, mutta ongelmien juurena
on itsekkyys.
Et voi säilyttää ihmissuhteita, jos olet itsekäs, koska
kukaan ei halua olla yksipuolisessa suhteessa.
Olen oppinut, että aina on avun- tarvetta, jossa voimme auttaa,
jos vain opimme kuuntelemaan ihmisiä.
Keskusteluissa voi aina tulla esille jotain, jota kyseinen
henkilö tarvitsee tai kaipaa.
Jos meillä on antelias henki, niin huomaamme, miten voisimme auttaa.
Rohkaisen sinua olemaan epäitsekäs ja tekemään päätöksen, että
sinusta tulee antaja joka tilanteessa.
Tarjoamme tänään yhtä lempiopetuksistani:
Sarja: Rakasta Jumalaa, rakasta itseäsi, rakasta toisia.
Miksi se on suosikkini?
Rehellisesti sanottuna, olin hyvin itsekäs monia vuosia.
Ja sen seurauksena en ollut kovin onnellinen.
Kun lopulta ymmärsin Jeesuksen jättämän viestin:
Rakasta toisia, niin kuin hän rakasti meitä.
Aloin toimia sen hyväksi, että vaeltaisin tuossa rakkaudessa.
Niin oma iloni alkoi lisääntyä ja elämäni muuttui.
Haluamme saada tämän opetuksen käsiisi, koska
haluan, että nautit elämästäsi, jonka puolesta Jeesus kuoli.
Ja tiedän, ettei se ole mahdollista, jos pysyt itsekkäänä.
Lisäksi saat kirjan: Kirkko, joka ei koskaan nuku.
Se on Matthew Barnettin kirja, joka varmasti auttaa sinua
ymmärtämään epätoivoiset tarpeet, joita maailmassamme nykyään on.
Pysy kanavalla, sillä haluan vielä kertoa järjestömme
tärkeästä tavoitteesta.
Kadut ovat täynnä ihmisiä
ja kukaan ei näe sinua.
Kukaan ei lähesty sinua.
Etkä sinä lähesty ketään.
Kadut ovat täynnä ihmisiä, ystäviä ja elämää.
Milloin viimeksi tunsit olevasi elossa?
Yhteydessä johonkin henkilöön tai asiaan?
Jumala haluaa sinun tietävän, että hän rakastaa sinua.
Anna hänen rakastaa.
Opetussarjan, "Rakasta Jumalaa, rakasta itseäsi, rakasta toisia",
avulla opit kuinka Jumalan rakkaus otetaan vastaan, kuinka rakastat
itseäsi terveellä tavalla ja kuinka jaat rakkautta toisille.
Tilaa tänään ja bonuksena saat Matthew Barnettin kirjan:
Kirkko, joka ei koskaan nuku.
Siinä hän kertoo, kuinka voit muuttaa toisten elämää
astumalla ulos maailmastasi toisten elämään.
Käytä ruudussa näkyviä tietoja.
Olen täällä Intiassa eräässä orpokodeistamme.
Nämä lapset ovat 8- ja 7- vuotiaita.
He jäivät orvoiksi, koska molemmat vanhemmat tekivät itsemurhan,
koska olivat suuressa velassa.
Niin monet lapset jäävät orvoiksi kaduille, jossa ei kukaan ole
huolehtimassa heistä.
Olemme pystyneet järjestämään ympärivuorokautisen täysihoidon,
ei vain näille sisaruksille, vaan monelle muullekin orvolle.
Haluamme kiittää kumppaneitamme.
Nämä lapset tulivat hinduperheestä, mutta ovat nyt ihanassa,
kristillisessä ympäristössä oppimassa Jumalan sanaa.
Jos Jumala koskettaa sinua, niin nosta luuri tai käy nettisivullamme
ja sano: "Kyllä, haluan osallistua orpojen auttamiseen."
Jumala siunatkoon sinua! Suuret kiitokset!
Tulossa pian...
Joyce Meyerin ensimmäinen romaani.
Penni (The Penny)
Ilmestyy tänä vuonna.
Nettisivumme on uudistunut.
Samat asiat, mutta uusi ulkomuoto.
Voit katsoa tv:tä suorana lähetyksenä.
Voit ladata tiedostoja,
ottaa selvää lähetyskohteistamme
sekä konferenssiemme aikatauluista,
ja paljon muuta.
Tulossa: On tärkeää osallistua muiden vuoksi.
Miten voimme olla uskovien muodostama ruumis, jos
kukaan ei halua osallistua mihinkään?
Miten voimme olla ruumis, jos kaikki istuvat kotona, koska
pelkäävät tulevansa loukatuiksi ja hyväksikäytetyiksi?
Seuraavaksi: Opettele elämään toisten hyväksi.
Jumala on laittanut sydämelleni, että meidän tulee ottaa
nuori sukupolvi syleilyyn eikä antaa tilaa erottavalle kuilulle,
joka usein vain tulee, jos emme tee asialle mitään.
En usko, että meidän pitäisi erotella sukupolvia toisistaan,
vaan että tarvitsemme toisiamme.
Olen oppinut, että tarvitsen nuorten omistamaa
innokkuutta ja luovuutta.
Ja uskon, että usein he tarvitsevat sitä viisautta, jota vanhemmilla
on vuosien kokemuksen myötä.
Teemme järjestössämme nyt jotain erityistä ja yritämme ottaa
nuoren sukupolven mukaan ja
rohkaista heitä osallistumaan.
Katsomaan ohjelmiamme ja dvd:tä, kuuntelemaan cd:tämme,
osallistumaan tapahtumiimme.
Haluan rohkaista tuomaan perheenne nuoret mukaan.
Mukanamme on ylistysbändejä, joista varsinkin nuoret pitävät.
Sydämelläni on todella ottaa nuoret mukaan, koska uskon,
että he tarvitsevat hengellisiä äitejä ja isiä sekä
Jumalan sanaa. Uskon, että he haluavat sitä ja
meidän on vain opetettava sitä heille sopivalla tavalla.
Rukoile kanssamme, kun yritämme ottaa nuoret mukaan
vanhempien kanssa ja olkaamme yhtä Kristuksessa.
Merkitset järjestöllemme enemmän kuin uskotkaan.
Arvostamme sinua ja kiitämme ystäviämme ja kumppaneitamme,
että teette tästä maailman- laajuisesta työstä mahdollista.
Yhdessä ruokimme nälkäisiä, vaatetamme köyhiä ja
viemme evankeliumia kansoille.
Ota yhteyttä tai vieraile nettisivullamme jo tänään ja
jätä rukouspyyntösi, ota selvää opetusmateriaaleista,
tapahtuma-aikatauluista, ja liity kumppaniksi
jakamaan Kristuksen rakkautta ympäri maailmaa.
Suomennos: Kirsi Rantala